سوریه‌ده تورک سیلاح‌لی گوجلرینجه 24 آوقوست‌دان بو یانا داوام ائدن فیرات قالخانی حرکاتی ایچینده، شادیر مسکون محلی غربینده تثبیت ائدیلن دوشکا سیلاحی یوک‌لو بیر ماشین و ترور تشکیلاتی داعش منسوبلاری‌نین قرارگاه اولا‌راق ایستیفاده ائتدیک‌لری ایکی بینانین دا اولدوغو 5 هدف یوخ ائدیلدی.
باش قرارگاه باشچیلیغین‌دان ائدیلن آچیقلامادا، تورک سیلاح‌لی گوجلرین، داعش باشدا اولماق عذره ترور تشکیلات‌لاری‌نین یاراتدیغی تهدیدی آرا‌دان ائده‌رک حدود امنیتینی آرتیرماق و کوالیسیون گوجلرینه دستک وئرمک مقصدیله 24 آوقوستدا باشلادیلان فیرات قالخانی حرکاتینین، تورکییه‌نین اولوسلار آراسی حقوق‌دان قایناق‌لانان حاق‌لار و بیرلشمیش میللت‌لر سؤزلشمه‌سی‌نین 51ینجی مادده‌سینده یئر آلان قانونی ساوونما حاقی ایله بیرلشمیش میللتلر تشکیلاتی‌نین داعشله موباریزه‌یه یؤنلیک ائتدیگی قرارلار چرچیوه‌سینده داوام ائتدیریلدیگی ایفاده ائدیلدی.
حرکاتین 15-جی گونونده ساند بؤلگه‌سینده تروریست‌لره عایید اولدوغو تعیین اولونان و یئرلری تثبیت ائدیلن 4 هدفین فیرتینا اوبوسلریله 10 آتیم ائدیله‌رک تام دقیق‌لیکله وورولدوغو ایفاده ائدیلن آچیقلامادا، بون‌لار قید ائدیلدی:
"فیرات قالخانی حرکاتینین باشلادیغی گون‌دن بو گونه قدر عمومیتده 441 هدفه مین 967 آتیم ائدیلمیش‌دیر. آیریجا شادیر مسکون محلی غربینده تثبیت ائدیلن دوشکا سیلاحی یوک‌لو بیر ماشین، داعش عضولری‌نین قرارگاه اولا‌راق ایستیفاده ائتدیک‌لری 2 بینا اولماق عذره جمعی 5 هدف، تورک هاوا گوجلرینه عایید ساواش اوچاقلاری ایله آتش آلتینا آلینا‌راق یوخ ائدیلدی.
ترور قوروم‌لاری طرفین‌دن ایستیفاده ائدیلن و حدود بؤلگه‌میزده امنیت ریسکی دوغوران سوریه شمالیندا، ایجرا ائدیلن کوالیسیون حرکاتینا دستک وئرن تورک سیلاح‌لی گوجلری، بؤلگه‌ده یاشایان سیویل اها‌لی‌نین ضرر گؤرممه‌سی اوچون هر جور تدبیری آلیر و بو موضوعدا ماکسیموم حساس‌لیق گؤستریر. "
باش قرارگاه باشچیلیغین‌دان ائدیلن آچیقلامایا گؤره، کوالیسیون هاوا گوجلری طرفین‌دن سیلاح‌لی اینسان‌سیز هاوا واسیطه‌سیله ووکوف جنوبوندا داعشه عایید بیر بومبا یوک‌لو ماشین ایچین‌دکی‌لرله بیرلیکده یوخ ائدیلدی.
